Colin Archer
Store norske leksikon,Teknologi og industri,Transport,Sjøfart og skipsindustri,Skipsbygging,Skipskonstruktører
Colin Archer var en norsk skipskonstruktør og båtbygger, kjent for å blant annet ha konstruert de første redningsskøytene og Fridtjof Nansens ekspedisjonsskute Fram.
Etter et kort opphold i California og på Hawaii reiste Archer 1850 til Australia, hvor han ble inntil han i 1862 etablerte seg i sin fødeby Larvik som konstruktør og båtbygger. Archer utga i London i 1878 On the Wave Principle Applied to the Longitudinal Disposition on Immersed Volume, et grunnleggende verk om bølgedannelse.Archer ble i årenes løp landskjent for sine forbedrede typer av norske losbåter, redningsskøyter, fiskefartøyer og lystfartøyer, og var blant annet medstifter av Norsk selskab til skibbrudnes redning (NSSR), senere kjent som Redningsselskapet. Som konstruktør og bygger av polarskipet Fram (1892) er hans navn knyttet til Fridtjof Nansens nordpolsekspedisjon fra 1893 til 1896 og til Otto Sverdrups og Roald Amundsens polarferder.Den første spesialbygde redningsskøyta, RS1, bærer Colin Archers navn. Den ble bygd i 1893 av restmaterialene etter Fram. RS1 Colin Archer eies av Norsk Maritimt Museum og disponeres av Seilskøyteklubben Colin Archer som ble stiftet 1972. Klubben teller om lag 200 medlemmer og 100 fartøyer (2013). Les mer i Store norske leksikon Colin Archer i Norsk biografisk leksikon Redningsselskapet redningsskøyte Fram – polarskute Eksterne lenker Norsk maritimt museum: RS1 Colin Archer Norsk forening for fartøyvern: RS1 Colin Archer Litteratur McDonald, Lorna: Magic ships : life story of Colin Archer [...], 1997, isbn 1-87599-826-8, Finn boken  Sannes, Tor Borch: Båtbyggeren Colin Archer, 1984, isbn 82-90319-05-3, Finn boken